25. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ.26294/Β.1425 της 19/31 Ιουλ.2000 (ΦΕΚ Β΄949) Καθορισμός μεθόδων αποτίμησης των στοιχείων ακίνητης περιουσίας του ενεργητικού των αμοιβαίων κεφαλαίων ακίνητης περιουσίας και των εταιριών επενδύσεων σε ακίνητη περιουσία. ΄Εχοντας υπόψη: 1.Τις διατάξεις: α. Του άρθρ.6 παρ.7 του Νόμ.2778/1999 (ΦΕΚ Α΄295) και του άρθρ.22 παρ.7 του ίδιου νόμου. β. Του άρθρ.29Α Νόμ.1558/85 «Κυβέρνηση και Κυβερνητικά ΄Οργανα» (ΦΕΚ Α΄137) το οποίο προστέθηκε με το άρθρ.27του Νόμ.2081/92 (ΦΕΚ Α΄154). Σελ. 58,306(α) Τεύχος 1442 Σελ. 36 2. Το γεγονός ότι από την απόφαση αυτή δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Ορίζουμε τους τρόπους αποτίμησης των στοιχείων της ακίνητης περιουσίας του ενεργητικού των Αμοιβαίων Κεφαλαίων Ακίνητης Περιουσίας και των Ανώνυμων Εταιριών Επενδύσεων σε Ακίνητη Περιουσία (ΑΕΕΑΠ) τους οποίους θα πραγματοποιούν εκτιμητές του Σώματος Ορκωτών Εκτιμητών του άρθρ.15 του Νόμ.820/78 ως εξής: 1) Μέθοδος συγκριτικών στοιχείων. 2) Μέθοδος Κεφαλαιοποίησης 3) Μέθοδος Υπολοίπων. 4) Μέθοδος κερδών. 5) Μέθοδος Αντικατάστασης. 6) Μέθοδος Αντιπαροχής. Η αξία του ακινήτου θα προκύπτει ως ο σταθμισμένος μέσος όρος των αξιών που προκύπτουν από τις μεθόδους αποτίμησης που χρησιμοποιήθηκαν. Επιτρέπεται, κατά την κρίση του εκτιμητή, η μη χρησιμοποίηση μιας ή περισσοτέρων από τις ανωτέρω μεθόδους αποτίμησης, εφόσον συντρέχουν, συσσωρευτικά, οι ακόλουθες προϋποθέσεις: α) Η χρησιμοποίηση αυτών των μεθόδων θα οδηγούσε, κατά την κρίση του εκτιμητή, σε αποτέλεσμα που δε θα απέδιδε την πραγματική αξία του συγκεκριμένου ακινήτου. β) Ο εκτιμητής αιτιολογεί αναλυτικά με έκθεσή του την απόφασή του για την μη χρησιμοποίηση των συγκεκριμένων μεθόδων. γ) Γίνεται χρήση τουλάχιστον δύο (2) από τις παραπάνω μεθόδους. Οι εταιρίες διαχειρίσεως θέτουν στην διάθεση της Επιτροπής Κεφαλαιαγοράς το περιεχόμενο των παραπάνω εκθέσεων των ορκωτών εκτιμητών εφόσον ζητηθούν αυτές. Με εντολή της αρμόδιας υπηρεσίας της Επιτροπής Κεφαλαιαγοράς το περιεχόμενο των εκθέσεων μπορεί να δημοσιεύεται στις δημοσιεύσεις που προβλέπονται στα άρθρ.9 και 25 του Νόμ.2778/1999 όταν αυτό κρίνεται αναγκαίο για την προστασία των επενδυτών όπως και την ασφάλεια και διαφάνεια των συναλλαγών στην κεφαλαιαγορά. 12.Α.ε.24-25 Εταιρείες Επενδύσεων-Χαρτοφυλακίου και Αμοιβαίων Κεφαλαίων, Ε.Π.Ε.Υ. κ.λπ. 